
ARUBA MESTER 
DI E ESFUERSO 


DI NOS TUR PA 
RECUPARA 


PROME MINISTER 


Evelyn Wever- Croes; 
PROME MINISTER EVELYN WEVER - CROES A 


FELICITA SCOL SOEUR JULIETTE (EX EMMA 


SCHOOL) CU E CAMBIO DI NOMBER 


ZN 


Scol Soeur Juliette 


Prome Minister Evelyn Wever - Croes tabata di bishita na Scol 
Soeur Juliette, antes Emma School. Na e ocasion a presencia 
cambio di nomber di e scol y tambe a para keto y reflexiona riba 
tur locual cu e scol a brinda durante su afianan di existencia y 
tur locual e scol, maestronan y alumnonan a logra. Ademas di 
e esaki Prome Minister a presencia bunita presentacion na e 
scol den cuadro di celebracion di Dia di Dera Gai 


E muchanan cu ta bishita Scol Soeur Juliette ta forma parti 
di e grupo di muchanan cu mayan ta esunnan cu ta forma e 
fundeshi di Aruba. Pesey e compromiso cu nan mester ta pa 
duna nan mas oportunidad cu ta posibel. E team di Emma 
School ta uno cu tabata sumamente motiva y ta orguyoso di 
tur loke nan a logra, Prome Minister a bisa. 

Algun motibo pa celebra ta cu e scol tin studiantenan cu a logra 
medaya olimpico, cabesante di e scol ta cumpli 40 afia den 
ensefiansa y banda di esaki e scol ta conta cu otro maestro cu 
ta cumpli 40 aña den servicio y casi 20 aña caba dunando les 
na e scol. “Un docente ta yuda un mayor forma nos futuro di 
nos païs, boso trabou ta sumamente balioso.” 


Por ultimo Prome Minister a enfatisa cu Gobierno di Aruba su 
compromiso ta pa crea mas oportunidad pa tur muchanan. 


Á 


Gabinete Wever - Croes Il ta comprometi na e Metanan di 
Desaroyo Sostenibel (SDGs) y inclusion ta forma parti di dje. 
“Esaki ta caminda nos curason y nos pasion ta. Mi ta felicita 
henter e team di docente, mayornan y alumnonan di Scol Soeur 
Juliette, cu e nomber nobo di e scol y ohala Zuster Juliette por 
brinda e inspiracion pa a traves di e scol, por sigui logra cosnan 
grandi pa Aruba,” Premier Wever - Croes a termina bisando. 


Diahuebs 23 Juni 2022 
Continuacion PROME MINISTER EVELYN WEVER - CROES A FELICITA SCOL SOEUR JULIETTE.... 


AS 
2 NG A 
* 7 


qi a 


2022 


AKA DI INVERSION 
Y OPORTUNIDAD 


CREANDO 


INVERSION, 
NOS TA CREA 


Diahuebs 23 Juni 2022 


OPORTUNIDAD 


PA TUR 


MINISTER 


ST. PAULUS SCHOOL CU BUNITA PROVECTO 


LEZ 


DI CONSCIENTISACION PA POLUCION 


"Esta dushi biba riba un isla sin sushi". Esey ta e mensahe 
principal cu hobennan di St. Paulus School kier a manda pa 
comunidad di Aruba a traves di un cancion cu nan a traha. 
Durante un bishita diaranson mainta, Minister di Naturalesa, 
Sr. Ursell Arends a ricibi un presentacion di e proyecto cu 
muchanan a termina. 


E proyecto aki a enfoca riba con nan por contribui positivamente 
na nos planeta, y nos isla. "Un isla sin sushi ta algo henter 
Aruba kier mira, y e ta rekeri esfuerso di hoben y adultonan", 
minister Arends a comenta. 


Durante un periodo di 6 siman, e muchanan di 3de klas a 
bishita diferente sitionan cu ta causa polucion, y a identifica 
esakinan como fuentenan di sushedad di aire, tera y awa. Asina 
for di un edad hoben ta crea conscientisacion pa e retonan di 
desperdicio y e esfuerso necesario cu nos tur mester desplega 
pa haci e miho di nos parti, manera reduci of reuza. 


plan cu a ser presenta, y ta spera cu lo continua di tin mas 
iniciativa similar cu ta sigui stimula y motiva nos hobennan, 
y tambe nos adultonan den nan rol pa Aruba su maneho di 
desperdicio. 

CONDECORACION REAL 
ARUBA 
2023 


www.gobierno.aw 
www.overheid.aw 
"ESTE www.government.aw 
peticionnan pa ana 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 

2022 CU OPTIMISMO, 

Y oPORTUNIDAD | POSITIVISMO Y 
DETERMINACION 
NOS TA LOGRA 

u 
MINISTER 


iemata Maduro 


En conexion cu Dia di San Juan - Dera Gay 2022: 


MINISTER DI CULTURA XIOMARA MADURO A 
BISHITA ANGLO KLEUTERSCHOOL Y A ENTREGA 
E “CAHA SABI” CU INFORMACION Y MATERIAL 
DI DIA DI SAN JUAN - DERA GAY 


Den cuadro di Celebracion Dia di San 
Juan - Dera Gay, Minister di Cultura 
Xiomara Maduro a bishita Anglo 
Kleuterschool na Madiki. Na yegada e 
mandatario a wordo ricibi pa e muchanan 
y pa juffrouwnan di e scol. 


Un bunita mainta caminda a conta e 
muchanan di e fiesta di cosecha Dia di 
San Juan - Dera Gay cu ta wordo celebra 
dia 24 di juni. A splica e muchanan riba 
e baile di Dia di San Juan y asina nan 
a haya mas conocimiento riba e esaki y 
tambe e muchanan a baila. 


E muchanan tambe a haci e wega di 
grito di gay. Minister Maduro a entrega 
na scol e 'Caha Sabi' cu informacion di 
Dia di San Juan, Dera Gay. Na final a 
gradici e juffrouwnan y muchananan pa Issa 
e bunita y dushi mainta. ke 

Ministerio di Cultura cu video Conscientisacion pa Celebracion 


San Juan - Dera Gay 


Francis Toussaint, vocero di Cuerpo di Bombero ta conseha 


BAN CELEBRA NOS CULTURA SIN KIMAMENTO 


Cuerpo di Bombero tambe a forma parti di e video di conscientisacion produci 
pa Ministerio di Cultura pa cual Minister Xiomara Maduro ta gradici nan pa e bon 
cooperacion y ta comparti nan conseho na comunidad. Cuerpo di Bombero ta 
recomenda pueblo di Aruba pa ban celebra nos cultura sin kimamento. Pero si 
toch ta scoge pa celebra cu candela pone bon atencion cu esaki ta sosode na un 
manera responsabel. Lamentablemente brandweer ta haya su mes confronta cu 
candelanan cu ta sali for di man y esaki ta hopi peligroso. 


E candela ta emiti huma cu ta causa dafio na salud di hende, molester pa bario, 
nos medio ambiente y nos bestianan. Percura pa semper tin algo pa paga candela 
sea ta un slang di awa conecta na un cranchi, brand- of poederblusser cerca. Si 
bo ripara cu no por controla e candela mas yama 911 mesora. Miho preveni cu 
lamenta tabata e conseho di Cuerpo di Bombero. E video lo wordo comparti na 
television y medionan social pa conscientisa nos comunidad. 


Ministerio di Cultura cu video Conscientisacion Celebracion 


Dia di San Juan - Dera Gay 


Gregg Larmonie - Bureau City Inspector ta conseha 


ELIMINA DESPERDICIO NA UN MANERA 


RESPONSABEL 


Minister di Cultura ta gradici Bureau City Inspector tambe pa 
nan cooperacion pa participa den e video di conscientisacion 
Celebracion Dia di San Juan - Dera Gay y ta comparti cu 
comunidad e conseho di Bureau City Inspectie. Sr. Larmonie 
den e video ta trece algun conseho pa comunidad tene na 
cuenta ora di prepara un candela pa celebracion pa Dia di San 
Juan. 


. Scoge un lugar apropia den aire liber cu por lo menos 
100 meter di distancia di cualkier edificio, cas of cualkier 
structura existente cu por capta un vlam y eventualmente pega 
na candela. 

. Midi un circulo cu un diameter di no mas cu 5 meter pa e 
keda na un tamario controlabel. Ta conseha pa stapel den dje 
tur e material cu lo bay wordo kima cuminsando exactamente 
meymey di e circulo; e idea ta pa crea un forma manera un 
"hooiberg" y asina yena ariba dje bin afo pa hasie mas grandi 
y stabil. 


Bureau City Inspector ta conseha pa semper hasi un limpiesa 
completo rond di e espacio destina pa e candela pa esaki no 
por "cana" y amplia e candela di un forma indesea. Ademas 
pa uza solamente materialnan cu ta organico y biologico. Por 


ehempel, tur tipo di palo, palet, carton pisa, palo, taki, hala di 
coco y blachinan di mata. Ideal lo ta pa uza e residuo di loke a 
ser kima como compost den e gordura pa planta, manera nos 
antepasadonan tabata haci. Nunca usa materialnan toxico y no 
natural cu ta malo pa salud di hende y cu por causa daĥonan 
serio irecuperabel. Ademas por causa daño ecologico cu lo 
afecta nos fauna y nos flora. Por ehempel taira di auto y bais, 
bateria di auto, metalnan, plastic en general, saco di plastic cu 
ta contene desperdicio di cas, boternan/containernan di plastic 
di Clorox of Amoniak, cadavernan di animal...etc. Mantene 
bo mes y tur hende na un distancia sigur for di e candela pa 
encaso cu esaki cay den otro e no spart ariba niun mirones 
y tambe pa e huma no afecta e halamento di rosea di tanto 
hende como bestia. 


Sr. Larmonie kier a recorda tur hende cu sushi y candela no 
ta amigo di otro. Laga nos no haci mal uzo di nos fiestanan 
cultural pa deshaci di nos desperdicio y sushi en general. 
Esaki ta castigabel pa ley y ta malo pa un y tur. Bureau City 
Inspector ta desea pueblo di Aruba un feliz Dia di San Juan, 
laga nos celebra di un forma consciente y corecto. Ministerio 
di Cultura lo percura pa e video aki wordo pasa na television y 
riba medionan social. 

Minister di Cultura Xiomara Maduro na presentacion escolar 


“FIESTA DI DIA DI SAN JUAN - DERA GAY 
2022 NA CAS DI CULTUR y 


Diaranzon mainta Minister di Cultura a asisti na Cas di Cultura 
pa e presentacion escolar prepara pa Departamento di Cultura 
pa nos muchanan di scolnan preparatorio y scolnan basico klas 
1 te cu 3. E presentacion tabata uno informativo y educativo di 
e fiesta di Dia di San Juan - Dera Gay. 


E mainta a inicia cu palabra di bon bini na Minister di Cultura 
Xiomara Maduro, muchanan di scol y docentenan. E prome 
presentacion tabata di Grupo Cakiña, forma pa musiconan 
di Departamento di Cultura y amigonan musico kendenan a 
presenta algun pieza tipico y a sigui acompaña e diferente 
presentacionnan. Minister di Cultura a wordo invita pa baila 
un wals. A sigui cu presentacion di Cuerpo di Bombero, Sr. 
Francis Toussaint kende a splica locual mester tene na cuenta 
ora cu ta sende candela. A duna algun tips, mirando cu riba 
Dia di San Juan, e cuerpo ta man yen di trabao. Aunke mester 
bisa si cu afia pasa e cantidad di candela a bira menos y nan 
ta spera cu e aña aki e por keda bira menos. 


E presentacion a sigui caminda a invita dos docente riba 
escenario y a dunanan un splicacion di e baile di Dia di San 
Juan y despues e docentenan a presenta loke nan a siña 
na esnan presente. A invita un paar di mucha pa nan tambe 
por presenta e baile di Dia di San Juan. A sigui cu e wega 
di baile di rancamento di bandera y e grito di galifia y di gay 
cual e muchanan tambe a participa y esnan cu a gana a ricibi 
un certificado. E presencia di gay Chogogo a trece un extra 
ambiente den Cas di Cultura. 


Minister Xiomara Maduro a keda masha contento y a goza di 
e presentacion hunto cu e muchanan di scol y docentenan. E 
mandatario a gradici e scolnan pa ta presente y particularmente 
Departamento di Cultura pa prepara y presenta e bunita mainta 
informativo, educativo y yen di ambiente di e fiesta di cosecha 
Dia di San Juan cu ta wordo celebra dia 24 di juni proximo. 


Minister Xiomara Maduro cu cooperacion di Departamento 
di Cultura a entrega e scolnan “E caha sabi” cual ta contene 
diferente folder cu ta splica e origen con pa celebra e fiesta di 
Dia di San Juan, e buki di Wantomba y e fiesta di Dia di San 
Juan, un USB cu musicanan di Dia di San Juan. Pa e scol 
por celebra e Fiesta di Cosecha, Dia di San Juan - Dera Gay, 
tambe e scolnan a ricibi pa e baile un bandana preto pa mara 
e wowo, e palo pa mata e gay y un calbas. E presentacion 
escolar a wordo haci pa un cantidad di scol caminda mas di 5 
mil mucha a participa y wordo educa riba nos fiesta tradicional 
di consecha Dia di San Juan, Dera Gay. 


Diahuebs 23 Juni 2022 


Diahuebs 23 Juni 2022 


2022 Y DUNA PIORIDAD 
Anson | NA SALUD Y 
PROGRESO 
DI CADA 
CIUDADANO 


MINISTER 


ENE Oduber 


MINISTER ODUBER TA ASISITI NA 
GRADUACION DI COLEGIO BON BINI 


Ariba Diaranson 22 di Juni, Minister Dangui Oduber tabata tin 
e grato honor di asisiti na e graduation di Colegio Bon Bini. 
E mandatario su mes ta un ex alumno di Colegio Bon Bini, 
caminda cu e la bay kleuter y basis school y e la gradua na 
1991. Eta bisa cu pe ta hopi special pa presencia e evento aki 
“pasobra Colegio Bon Bini ta e scol basico cu e la bishita pa 
hopi tempo, y e por comparti untiki di su experiencia.” 


E mandatario a duna un speech caminda cu ela conseha e 
studiante nan pa studia hopi, keda responsabel y goza di e 
temponan cu nan tin nan dilanti. Educacion semper ta keda 
e yabi pa exito. Sr. Oduber a conclui e anochi felicitando tur 
e alumnonan pa nan logro, deseando nan tur hopi exito y 
cordando nan cu nan ta e futuro di Aruba. 


Por ultimo minister Oduber ta duna un danki di curason na 
tur e maestro y maestra nan cu ta hasi nan esfuerzo tur dia 
pa educa nos muchanan y hiba pais Aruba dilanti. Danki pa e 
pasenshi y amor pa educacion. 

SDGS | 


NA ARI 


Diaranson 22 juni 2022, Minister di Asuntonan Economico, 
Comunicacion y Desaroyo Sostenibel, mr. Geoffrey Wever, 
a reuni cu e comision di metanan di desaroyo sostenibel, 
“Sustainable Development Goals (SDG) Commissie”. Desde 
2017 SDG Commissie ta duna direccion strategico na 
implementacion di SDGs na Aruba y ta wordo actualmente 
forma door di Directie Economische Zaken Handel en Industrie, 
Directie Buitenlandse Betrekkingen, Directie Natuur en Milieu, 
Directie Sociale Zaken, Centraal Bureau Statistiek, Directie 
Financién y UNESCO Aruba. E presidente di e comision 
ta sefiora Jocelyne Croes, Raadadviseur Multilaterale 
Aangelegenheden. 


E metanan di desaroyo sostenibel ta: 1. Caba cu pobresa; 
2. Caba cu hamber; 3. Salud y bienestar; 4. Ensefansa di 
calidad: 5. Igualdad di genero; 6. Awa limpi; 7. Energia limpi 
y economico; 8. Trabou decente y crecemento economico; 
9. Innovacion y infrastructura; 10. Reduci desigualdad; 11. 
Barionan y comunidadnan sostenibel; 12. Produccion y 


consumo responsabel; 13. Accion riba clima; 14. Bida bou awa; 
15. Bida riba tera; 16. Paz, husticia y institucionnan formalisa; 
17. Aliansa pa logra e metanan. 


SDG Commissie a presenta na Minister Wever e trabounan cu 
e comision a bin ta haciendo pa implementacion di SDGs na 
Aruba. Minister Wever ta contento di wak e trabounan cu a ser 
haci y cu tin hopi animo den e comision pa sigui cu e trabounan 
pa implementacion di SDGs na Aruba. “Implementacion di 
SDGs ta algo transformativo pa nos isla Aruba y ta rekeri un 
'mindset shift, compromiso y colaboracion riba tur nivel". — 
Minister Geoffrey Wever. 


2022 CUE META PA 

akaniwveasion ENGRANDECE 
ENSENANSA Y 

COLEGIO SAGRADO CURASON TA TITULA 
CAMPEON DI VOLLEYBALL MEISJES & 
B- JONGENS DEN WEGANAN BARSEL nn 


Diamars atardi a tuma luga final di volleyball meisjes y B- 
jongens na Centro Deportivo Libertador Betico Croes unda cu 
Colegio Sagrado Curason a titula campeon. Na segundo luga 
a keda Scol Basico Washington y na tercer luga Mon Plaisir 
Basisschool. Den e categoria di B- Jongens; Colegio Sagrado 
Curason un bes mas ta titula campeon, sigui pa Mon Plaisir 
Basisschool y na di tres luga Scol Basico Washington. Minister 
Endy Croes a pasa saluda e hobennan y deseanan hopi exito. 


Minister Endy Croes ta felicita e scolnan cu a participa den 
e competencia y haci Weganan Escolar uno exitoso. Masha 
pabien na ekiponan ganado. Deporte ta ON! 

DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 
MANTENE CALMO Y UZA TUR MAL TEMPO 
COMO UN OPORTUNIDAD PA SINA Y INNOVA 
Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 

